ddrg/super_eurlex huggingface dataset:
96/221/EY: Komission päätös, tehty 8 päivänä maaliskuuta 1996, Tanskan esittämän virusperäistä verenvuotoseptikemiaa koskevan ohjelman hyväksymisestä tiettyjen maantieteellisten alueiden osalta (Ainoastaan tanskankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 074 , 22/03/1996 s. 0042 - 0043



KOMISSION PÄÄTÖS, tehty 8 päivänä maaliskuuta 1996, Tanskan esittämän virusperäistä verenvuotoseptikemiaa koskevan ohjelman hyväksymisestä tiettyjen maantieteellisten alueiden osalta (Ainoastaan tanskankielinen teksti on todistusvoimainen) (ETA:n kannalta merkityksellinen teksti) (96/221/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 95/22/EY (2), ja erityisesti sen 10 artiklan 2 kohdan, sekä katsoo, että jäsenvaltiot voivat toimittaa komissiolle ohjelman, jonka tarkoituksena on erityisesti, että ne voisivat saada yhtä tai usemapaa alueensa osaa koskevan hyväksytyn vyöhykkeen aseman tiettyjen kalatautien osalta, Tanska esitti 22 päivänä toukokuuta 1995 päivätyssä kirjeessään ohjelman, joka koskee virusperäistä verenvuotoseptikemiaa (VHS) tiettyjen valuma-alueiden osalta, kyseisessä ohjelmassa määritellään maantieteelliset alueet, viranomaisten toteutettaviksi aiotut toimenpiteet, laboratorioissa noudatettavat menettelyt, kyseisen taudin levinneisyys ja taudin ilmetessä tarvittavat torjuntatoimenpiteet, tutkimuksen jälkeen tämä ohjelma on osoittautunut neuvoston direktiivin 91/67/ETY 10 artiklan säännösten mukaiseksi, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Tanskan esittämä VHS:n valvontaohjelma liitteessä mainituille maantieteellisille alueille. 2 artikla Tanskan on saatettava voimaan 1 artiklassa tarkoitetun ohjelman noudattamisen edellyttämät lait, asetukset ja hallinnolliset määräykset. 3 artikla Tämä päätös on osoitettu Tanskalle. Tehty Brysselissä 8 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 46, 19.2.1991, s. 1 (2) EYVL N:o L 243, 11.10.1995, s. 1 LIITE VALUMA-ALUEET Fiskebæk Å Gudenåen Halkær Å Storåen Århus Å
96/220/EY: Komission päätös, tehty 7 päivänä maaliskuuta 1996, Chilestä peräisin olevien kalastustuotteiden tuontia koskevista erityisvaatimuksista tehdyn komission päätöksen 93/436/ETY muuttamisesta (ETA:n kannalta merkityksellinen teksti)



Virallinen lehti nro L 074 , 22/03/1996 s. 0035 - 0041



KOMISSION PÄÄTÖS, tehty 7 päivänä maaliskuuta 1996, Chilestä peräisin olevien kalastustuotteiden tuontia koskevista erityisvaatimuksista tehdyn komission päätöksen 93/436/ETY muuttamisesta (ETA:n kannalta merkityksellinen teksti) (96/220/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 5 kohdan, sekä katsoo, että luettelo Chilen hyväksymistä laitoksista ja uivista jalostamoista, jotka saavat tuoda kalastustuotteita yhteisöön, on vahvistettu komission päätöksellä 93/436/ETY (2), sellaisena kuin se on viimeksi muutettuna päätöksellä 96/31/EY (3); kyseistä listaa voidaan muuttaa, jos Chilen toimivaltainen viranomainen toimittaa uuden luettelon, Chilen toimivaltainen viranomainen on toimittanut uuden luettelon (137 laitosta ja 21 uivaa jalostamoa), tämän vuoksi on tarpeen muuttaa hyväksyttyjen laitosten ja uivien jalostamojen luetteloa, ja tässä päätöksessä määrätyt toimenpiteet on vahvistettu komission päätöksessä 90/13/ETY (4) perustetun menettelyn mukaisesti, ON TEHNYT TÄMÄN PÄÄTÖKSEN: 1 artikla Korvataan päätöksen 93/436/ETY liite B tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 202, 12.8.1993, s. 31 (3) EYVL N:o L 9, 12.1.1996, s. 6 (4) EYVL N:o L 8, 11.1.1990, s. 70 LIITE "LIITE B HYVÄKSYTTYJEN LAITOSTEN JA UIVIEN JALOSTAMOJEN LUETTELO I. Laitokset >TAULUKON PAIKKA> II. Uivat jalostamot >TAULUKON PAIKKA>
96/219/EY: Neuvoston päätös, tehty 26 päivänä helmikuuta 1996, Euroopan yhteisön ja Kanadan tieteellistä ja teknologista yhteistyötä koskevan sopimuksen tekemisestä



Virallinen lehti nro L 074 , 22/03/1996 s. 0025 - 0025



NEUVOSTON PÄÄTÖS, tehty 26 päivänä helmikuuta 1996, Euroopan yhteisön ja Kanadan tieteellistä ja teknologista yhteistyötä koskevan sopimuksen tekemisestä (96/219/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 m artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että Euroopan yhteisö ja Kanada toteuttavat erityisiä tieteellisiä tutkimusohjelmia molempia kiinnostavilla aloilla, Euroopan yhteisöjen ja Kanadan välistä kauppaa ja taloudellista yhteistyötä koskevan vuoden 1976 puitesopimuksen (3) yhteydessä saatujen kokemusten perusteella molemmat osapuolet ovat ilmaisseet kiinnostuksensa muodostaa virallisemmat puitteet tieteen ja teknologian alan yhteistyön toteuttamiseksi, neuvosto valtuutti 19 päivänä huhtikuuta 1993 tehdyllä päätöksellä komission neuvottelemaan Euroopan yhteisön ja Kanadan tieteellistä ja teknologista yhteistyötä koskevan sopimuksen, neuvosto valtuutti 15 päivänä kesäkuuta 1995 tehdyllä päätöksellä komission allekirjoittamaan sopimuksen Euroopan yhteisön puolesta, sopimus allekirjoitettiin 17 päivänä kesäkuuta 1995, ja olisi hyväksyttävä Euroopan yhteisön ja Kanadan tieteellistä ja teknologista yhteistyötä koskeva sopimus, ON TEHNYT SEURAAVAN PÄÄTÖKSEN: 1 artikla Hyväksytään Euroopan ja Kanadan tieteellistä ja teknologista yhteistyötä koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja antaa yhteisön puolesta sopimuksen 12 artiklassa tarkoitetun ilmoituksen. Tehty Brysselissä 26 päivänä helmikuuta 1996. Neuvoston puolesta S. AGNELLI Puheenjohtaja (1) EYVL N:o C 317, 28.11.1995, s. 7 (2) EYVL N:o C 17, 22.1.1996 (3) EYVL N:o L 260, 24.8.1976, s. 2
96/218/EY: Komission päätös, tehty 8 päivänä maaliskuuta 1996, Tanskan asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 93/74/ETY muuttamisesta toisen kerran (ETA:n kannalta merkityksellinen teksti)



Virallinen lehti nro L 072 , 21/03/1996 s. 0039 - 0039



KOMISSION PÄÄTÖS, tehty 8 päivänä maaliskuuta 1996, Tanskan asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 93/74/ETY muuttamisesta toisen kerran (ETA:n kannalta merkityksellinen teksti) (96/218/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 95/22/EY (2), ja erityisesti sen 5 artiklan, sekä katsoo, että komission päätöksellä 93/74/ETY (3) Tanska on tunnustettu kalojen osalta hyväksytyksi mannervyöhykkeeksi ja hyväksytyksi rannikkovyöhykkeeksi tarttuvan verta muodostavan kudoksen kuolion (IHN) osalta ja osittain tunnustettu hyväksytyksi mannervyöhykkeeksi ja rannikkovyöhykkeeksi virusperäisen verenvuotoseptikemian (VHS) osalta, Tanska toimitti 22 päivänä toukokuuta 1995 päivätyssä kirjeessään komissiolle asianmukaiset perusteet, jotta VHS:n osalta hyväksyttyä vyöhykettä laajennettaisiin, tutkimuksen jälkeen nämä perusteet oikeuttavat laajentamaan VHS:n osalta hyväksyttyä vyöhykettä Ørum Å:n valuma-alueelle, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätökseen 93/74/ETY liitteessä olevaan ensimmäiseen sarakkeeseen sana "Ørum Å". 2 artikla Tämä päätös on osoitettu kaikille jäsenvalitoille. Tehty Brysselissä 8 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 46, 19.2.1991, s. 1 (2) EYVL N:o L 243, 11.10.1995, s. 1 (3) EYVL N:o L 27, 4.2.1993, s. 35
96/207/EY: Neuvoston päätös, tehty 22 päivänä joulukuuta 1995, Euroopan yhteisön ja Vietnamin sosialistisen tasavallan välillä hyväksyttyinä neuvottelupöytäkirjoina tehtyjen sellaisen kahden sopimuksen väliaikaisesta soveltamisesta, joilla muutetaan Euroopan talousyhteisön ja Vietnamin sosialistisen tasavallan välistä tekstiili- ja vaatetustuotteiden kaupan sopimusta



Virallinen lehti nro L 073 , 21/03/1996 s. 0001 - 0001



NEUVOSTON PÄÄTÖS, tehty 22 päivänä joulukuuta 1995, Euroopan yhteisön ja Vietnamin sosialistisen tasavallan välillä hyväksyttyinä neuvottelupöytäkirjoina tehtyjen sellaisen kahden sopimuksen väliaikaisesta soveltamisesta, joilla muutetaan Euroopan talousyhteisön ja Vietnamin sosialistisen tasavallan välistä tekstiili- ja vaatetustuotteiden kaupan sopimusta (96/207/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut Euroopan yhteisön puolesta kaksi hyväksyttyinä neuvottelupöytäkirjoina tehtävää sopimusta Euroopan talousyhteisön ja Vietnamin sosialistisen tasavallan välillä voimassa olevan 15 päivänä joulukuuta 1992 parafoidun tekstiili- ja vaatetustuotteiden kauppaa koskevan kahdenvälisen sopimuksen, sellaisena kuin se on muutettuna 20 päivänä joulukuuta 1994 parafoidulla kirjeenvaihtona tehdyllä sopimuksella, muuttamisesta, ja näitä kahdenvälisiä sopimuksia, jotka on parafoitu 11 päivänä marraskuuta 1993 ja 1 päivänä elokuuta 1995, olisi sovellettava väliaikaisesti siihen saakka, kun niiden tekemiseksi tarvittavat menettelyt on saatu päätökseen, ja edellyttäen, että Vietnamin sosialistinen tasavalta soveltaa sopimuksia vastavuoroisesti väliaikaisesti, ON PÄÄTTÄNYT SEURAAVAA: Ainoa artikla Euroopan talousyhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan kahdenvälisen sopimuksen muuttamisesta hyväksyttyinä neuvottelupöytäkirjoina Euroopan yhteisön ja Vietnamin sosialistisen tasavallan välillä tehtyjä sopimuksia sovelletaan väliaikaisesti, kunnes ne on muodollisesti tehty, edellyttäen, että Vietnamin sosialistinen tasavalta vastavuoroisesti soveltaa sopimuksia väliaikaisesti. Hyväksyttyinä neuvottelupöytäkirjoina tehtyjen sopimusten teksti on tämän päätöksen liitteenä. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja
96/264/EY: Komission päätös, tehty 28 päivänä maaliskuuta 1996, erityisistä yhteisön rahoitusosuuksista Newcastlen taudin hävittämiseksi Saksasta (Ainoastaan saksankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 089 , 10/04/1996 s. 0045 - 0045



KOMISSION PÄÄTÖS, tehty 28 päivänä maaliskuuta 1996, erityisistä yhteisön rahoitusosuuksista Newcastlen taudin hävittämiseksi Saksasta (Ainoastaan saksankielinen teksti on todistusvoimainen) (ETA:n kannalta merkityksellinen teksti) (96/264/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna komission päätöksellä 94/370/EY (2), ja erityisesti sen 3 artiklan 3 kohdan ja 4 artiklan 2 kohdan, sekä katsoo, että Newcastlen tautia esiintyi Saksassa vuonna 1994; tämä tauti on vakava uhka yhteisön siipikarjalle, ja auttaakseen taudin hävittämistä mahdollisimman nopeasti yhteisöllä on mahdollisuus hyvittää kärsityt menetykset, heti kun Newcastlen taudin esiintyminen oli virallisesti vahvistettu, Saksan viranomaiset toteuttivat tarpeelliset toimenpiteet, jotka luetellaan päätöksen 90/424/ETY 3 artiklan 2 kohdassa; Saksan viranomaiset ilmoittivat tällaiset toimenpiteet, yhteisön rahoitustukea koskevat edellytykset täyttyivät, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Saksa saa vastaanottaa yhteisön rahoitustukea vuonna 1994 puhjennutta Newcastlen tautia varten. Yhteisön rahoitustuen on oltava - 50 % Saksalle aiheutuneista kuluista siipikarjan teurastuksen tai hävittämisen tai siipikarjatuotteiden hävittämisen hyvittämiseksi omistajalle soveltuvin osin; - 50 % Saksalle aiheutuneista kuluista omaisuuden ja tarvikkeiden puhdistamiseksi ja desinfioimiseksi; - 50 % Saksalle aiheutuneista kuluista saastuneiden rehun ja varusteiden hävittämisen hyvittämiseksi omistajalle. 2 artikla 1. Yhteisön rahoitusosuus myönnetään sen jälkeen kun todistusasiakirjat on toimitettu. 2. Saksan on lähetettävä 1 kohdassa tarkoitetut asiakirjat kuuden kuukauden kuluessa tämän päätöksen ilmoittamisesta. 3 artikla Tämä päätös on osoitettu Saksan liittotasavallalle. Tehty Brysselissä 28 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31
96/251/YUTP: Neuvoston päätös, tehty 25 päivänä maaliskuta 1996, neuvoston Euroopan unionista tehdyn sopimuksen J.3 artiklan perusteella hyväksymästä jalkaväkimiinoja koskevasta yhteisestä toiminnasta tehdyn päätöksen 95/170/YUTP täydentämisestä



Virallinen lehti nro L 087 , 04/04/1996 s. 0003 - 0003



NEUVOSTON PÄÄTÖS, tehty 25 päivänä maaliskuta 1996, neuvoston Euroopan unionista tehdyn sopimuksen J.3 artiklan perusteella hyväksymästä jalkaväkimiinoja koskevasta yhteisestä toiminnasta tehdyn päätöksen 95/170/YUTP täydentämisestä (96/251/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon osana Euroopan unionin panosta Pariisissa allekirjoitettujen sopimusten täytäntöönpanemiseksi Madridissa 15 ja 16 päivänä joulukuuta 1995 annetut Eurooppa-neuvoston yleiset suuntaviivat, ottaa huomioon 12 päivänä toukokuuta 1995 tehdyn neuvoston päätöksen 95/170/YUTP (1) Euroopan unionista tehdyn sopimuksen J.3 artiklan perusteella hyväksytystä jalkaväkimiinoja koskevasta neuvoston yhteisestä toiminnasta, ON PÄÄTTÄNYT SEURAAVAA: 1 artikla Osana Pariisissa allekirjoitettujen sopimusten täytäntöönpanemiseksi antamaansa panosta ja tasapuolista kansainvälistä kustannusten jakamista Euroopan unioni edistää erityistä miinanraivaustoimintaa avustamalla kiireellisesti miinanraivausta Bosnia-Hertsegovinassa ja Koratiassa. Etusijalle olisi asetettava miinanraivauksen avustaminen Bosnia-Hertsegovinassa ja Yhdistyneiden Kansakuntien väliaikaisen hallinnon tukeminen Itä-Slavoniassa (UNTAES). 2 artikla 1. Edellä 1 artiklassa asetetun tavoitteen saavuttamiseksi Euroopan unioni osallistuu 3,6 miljoonalla eculla Yhdistyneiden Kansakuntien vapaaehtoiseen rahastoon miinanraivauksen tukemiseksi Bosnia-Hertsegovinassa ja Kroatiassa. Tämä rahoitusosuus maksetaan Euroopan yhteisöjen vuoden 1996 yleisestä talousarviosta. 2. Edellä 1 artiklassa tarkoitetulla rahoitusosuudella tuetaan Yhdistyneiden Kansakuntien humanitaaristen asiain osaston Bosnia-Hertsegovinassa ja Kroatiassa perustamien miinatoimintakeskusten toimintaa. Tässä yhteydessä ja kiinteässä yhteistyössä UNTAES:n korkean edustajan ja päällikön kanssa tämä rahoitusosuus olisi suunnattava erityisesti seuraaviin tavoitteisiin: - tiedottaminen asianomaisissa maissa, - miinanraivauksen asiantuntijoiden ja miinanraivauksen kouluttajien koulutus, - osallistuminen miinanraivaustoimiin, - miinojen uhrien kuntoutuksen tukeminen, - miinoja koskevan tietopankin kehittäminen. 3. Edellä 1 kohdassa vahvistetulla määrällä rahoitettujen menojen hoidosta huolehditaan yleiseen talousarvioon sovellettavien Euroopan yhteisön menettelyjen ja sääntöjen mukaisesti. 3 artikla Neuvosto panee merkille, että komissio aikoo tukea muita miinanraivaustoimia osana yhteisön yhteistyötä. 4 artikla Tämä päätös tulee voimaan päivänä, jona se tehdään. Se julkaistaan Euroopan yhteisöjen virallisessa lehdessä. Tehty Brysselissä 25 päivänä maaliskuuta 1996. Neuvoston puolesta S. AGNELLI Puheenjohtaja (1) EYVL N:o L 115, 22.5.1995, s. 1
96/247/EY: Komission päätös, tehty 25 päivänä maaliskuuta 1996, erityisistä yhteisön rahoitusosuuksista Newcastlen taudin hävittämiseksi Alankomaista (Ainoastaan hollanninkielinen teksti on todistusvoimainen)



Virallinen lehti nro L 083 , 02/04/1996 s. 0017 - 0017



KOMISSION PÄÄTÖS, tehty 25 päivänä maaliskuuta 1996, erityisistä yhteisön rahoitusosuuksista Newcastlen taudin hävittämiseksi Alankomaista (Ainoastaan hollanninkielinen teksti on todistusvoimainen) (96/247/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna komission päätöksellä 94/370/EY (2), ja erityisesti sen 3 artiklan 3 kohdan ja 4 artiklan 2 kohdan, sekä katsoo, että Newcastlen tautia esiintyi Alankomaissa vuonna 1994; tämä tauti on vakava uhka yhteisön siipikarjalle, ja auttaakseen taudin hävittämistä mahdollisimman nopeasti yhteisöllä on mahdollisuus hyvittää kärsityt menetykset, heti kun Newcastlen taudin esiintyminen oli virallisesti vahvistettu, Alankomaiden viranomaiset toteuttivat tarpeelliset toimenpiteet, jotka luetellaan päätöksen 90/424/ETY 3 artiklan 2 kohdassa; Alankomaiden viranomaiset ilmoittivat tällaiset toimenpiteet, yhteisön rahoitustukea koskevat edellytykset täyttyivät, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Alankomaat saa vastaanottaa yhteisön rahoitustukea vuonna 1994 puhjennutta Newcastlen tautia varten. Yhteisön rahoitustuen on oltava - 50 % Alankomaille aiheutuneista kuluista siipikarjan teurastuksen tai hävittämisen tai siipikarjatuotteiden hävittämisen hyvittämiseksi omistajalle soveltuvin osin; - 50 % Alankomaille aiheutuneista kuluista omaisuuden ja tarvikkeiden puhdistamiseksi ja desinfioimiseksi; - 50 % Alankomaille aiheutuneista kuluista saastuneiden rehun ja varusteiden hävittämisen hyvittämiseksi omistajalle. 2 artikla 1. Yhteisön rahoitusosuus myönnetään sen jälkeen kun todistusasiakirjat on toimitettu. 2. Saksan on lähetettävä 1 kohdassa tarkoitetut asiakirjat kuuden kuukauden kuluessa tämän päätöksen ilmoittamisesta. 3 artikla Tämä päätös on osoitettu Alankomaille. Tehty Brysselissä 25 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31
96/249/EY: Päätös N:o 161, tehty 15 päivänä helmikuuta 1996, toisessa jäsenvaltiossa oleskelusta syntyneiden kustannusten korvaamisesta jäsenvaltion toimivaltaisesta laitoksesta asetuksen (ETY) N:o 574/72 34 artiklan 4 kohdassa säädetyn menettelyn mukaisesti



Virallinen lehti nro L 083 , 02/04/1996 s. 0019 - 0019



PÄÄTÖS N:o 161, tehty 15 päivänä helmikuuta 1996, toisessa jäsenvaltiossa oleskelusta syntyneiden kustannusten korvaamisesta jäsenvaltion toimivaltaisesta laitoksesta asetuksen (ETY) N:o 574/72 34 artiklan 4 kohdassa säädetyn menettelyn mukaisesti (96/249/EY) EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka ottaa huomioon neuvoston asetuksen (ETY) N:o 1408/71 81 artiklan a alakohdan, jonka mukaan sen tehtävänä on käsitellä kaikki hallinnolliset kysymykset, jotka johtuvat asetuksen (ETY) N:o 1408/71 ja (ETY) N:o 574/72 säännöksistä, ottaa huomioon asetuksen (ETY) N:o 574/72 34 artiklan 4 kohdan, sekä katsoo, että aloite asetuksen (ETY) N:o 574/72 34 artiklan 4 kohdassa tarkoitetun menettelyn soveltamiseksi kuuluu toimivaltaiselle laitokselle, tähän menettelyyn kuuluu hallinnollinen yksinkertaistaminen ja se suosii nopeaa korvauksen maksamista vakuutetun hyväksi, tämän vuoksi olisi lisättävä mahdollisuutta käyttää tätä menettelyä kohottamalla 26 päivänä kesäkuuta 1992 tehdyssä päätöksessä N:o 149 määrättyä sen soveltamista koskevaa ylärajaa ja tämän seurauksena olisi korvattava kyseinen päätös, sekä käsittelee asiaa asetuksen (ETY) N:o 1408/71 80 artiklan 3 kohdassa säädetyin edellytyksin, ON PÄÄTTÄNYT: 1. Asetuksen (ETY) N:o 574/72 34 artiklan 4 kohdan säännöksiä sovelletaan ainoastaan, jos väliaikaisesta oleskelusta syntyneet kokonaiskustannukset ovat vähemmän tai yhtä paljon kuin kunkin jäsenvaltion vahvistama määrä 500 ecun yleisen rajan sisällä. 2. Edellä 1 kohdassa tarkoitettujen määräysten soveltamiseksi kustannusten määrän muuntamiseen käytetään korvauksen maksukuukautena voimassa olevaa muuntokerrointa. 3. Tämä päätös, joka korvaa 26 päivänä kesäkuuta 1992 tehdyn päätöksen, tulee voimaan sen kuukauden ensimmäisenä päivänä, joka seuraa sen julkaisemista Euroopan yhteisöjen virallisessa lehdessä. Giuseppe MICCIO Hallintotoimikunnan puheenjohtaja
96/246/EY, Euratom: Neuvoston päätös, tehty 25 päivänä maaliskuuta 1996, talous- ja sosiaalikomitean kahden jäsenen nimeämisestä



Virallinen lehti nro L 083 , 02/04/1996 s. 0016 - 0016



NEUVOSTON PÄÄTÖS, tehty 25 päivänä maaliskuuta 1996, talous- ja sosiaalikomitean kahden jäsenen nimeämisestä (96/246/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 195 artiklan, ottaa huomioon Euroopan atomienergiayhteisön perustamissopimuksen ja erityisesti sen 167 artiklan, ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen (1), sekä katsoo, että edellä mainitun komitean kahden jäsenen paikat ovat vapautuneet 11 päivänä toukokuuta 1995 neuvoston tietoon saatetun Charles PELLETIERin ja 28 päivänä tammikuuta 1996 neuvoston tiedoksi saatetun Erik CARLSLUNDin eron johdosta, ja ottaa huomioon Ranskan hallituksen 8 päivänä helmikuuta 1996 ja Tanskan hallituksen 2 päivänä helmikuuta 1996 esittämät ehdokkaat, saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Jean-Claude SABIN talous- ja sosiaalikomitean jäseneksi Charles PELLETIERin tilalle tämän jäljellä olevaksi toimikaudeksi eli 20 päivään syyskuuta 1998. Nimetään Sune BØGH talous- ja sosiaalikomitean jäseneksi Erik CARLSLUNDin tilalle tämän jäljellä olevaksi toimikaudeksi eli 20 päivään syyskuuta 1998. Tehty Brysselissä 25 päivänä maaliskuuta 1996. Neuvoston puolesta G. SALVINI Puheenjohtaja (1) EYVL N:o L 257, 5.10.1994, s. 20